stanford-oval/wikipedia huggingface dataset:
Luettelo Ryhmä-X:n jäsenistä
1980-luvun jäsenet

| Hahmo | Oikea nimi | Liittyi | Huom |
| --- | --- | --- | --- |
| Feenix-voimaaik. Jean Grey | - | X-Men vol. 1 #101 (1976) | Feenix pelasti kuolevan Jean Greyn, kun Ryhmä-X palasi Langin kaappaamalta avaruusasemalta. Se otti hänen muotonsa ja säilöi Jeanin pahoin vaurioituneen kehon kennoon. Feenixin fyysinen olomuoto teki itsemurhan numerossa X-Men vol. 1 #137 (1980). |
| Varjokissaent. Sprite/Ariel | Katherine "Kitty" Pryde | X-Men, vol. 1 #138 (1980) nimellä Kitty Pryde | Nykyisin Kykloopin tiimissä. Toimi nimellä Sprite numerosta X-Men vol. 1 #139 (1980) alkaen; esiintyi nimellä Ariel numerossa Marvel Graphic Novel #5 (1982); muutti koodinimensä Varjokissaksi spesiaalissa Kitty Pryde & Wolverine #5 (1985) |
| Lockheed | – | Uncanny X-Men #168 (1983) | Varjokissan lohikäärmettä voidaan pitää ryhmän epävirallisena jäsenenä. |
| Rogue | Anna Marie (sukunimi tuntematon), a.k.a Anna Raven & Anna Marie Darkholme. | Uncanny X-Men #171 (1983) | On toiminut joukkueenjohtajana; nykyisin vastuussa joukkueen nuoremmista jäsenistä. |
| Ihmetyttö II ent. Feenix II | Rachel Grey; ent. Rachel Summers | Uncanny X-Men #188 (1984) nimellä Rachel Summers | Jean Greyn ja ilmeisesti Kykloopin yhteinen tytär vaihtoehtoisesta tulevaisuudesta; toimi nimellä Feenix II Uncanny X-Men Annual #9:stä alkaen (1985); nimellä Ihmetyttö II numerosta Uncanny X-Men #444 (2004) alkaen; toimii nykyisin Painajaisen joukkueessa. |
| Magneto | Max Eisenhardt a.k.a Erik Magnus Lehnsherr | Uncanny X-Men #202 (1985) | X-miesten arkkivihollinen teki 80-luvulla parannuksen ja hänesta tuli sekä Ryhmä-X:n että Uusien mutanttien johtaja; Xavier-instituutin rehtori numerosta  Uncanny X-Men #200 (1985) |
| Tajunta | Elizabeth "Betsy" Braddock | Uncanny X-Men #213 (1987) | Kapteeni Britannian kaksoissisar; on toiminut joukkueenjohtajana; Vargas surmasi hänet numerossa X-Treme X-Men #2; ilmestyi elossa numerossa Uncanny X-Men #455 (2005) |
| Dazzler | Alison Blaire | Uncanny X-Men #214 (1987) | Nykyisin New Excaliburin riveissä. |
| Hurjapää | – | Uncanny X-Men #215 (1987) | Soturi vaihtoehtoisesta Mojoversumista; tarkkaan ottaen hän ei ole mutantti, vaan geneettisesti suunniteltu olento. |
| Forge | Tuntematon | Uncanny X-Men #255 (1989) | Tekijä-X:n entinen johtaja, tarjoaa nykyisin teknistä tukea Ryhmä-X:lle ja heidän liittolaisilleen. |
1990-luvun jäsenet

| Hahmo | Oikea nimi | Liittyi | Huom |
| --- | --- | --- | --- |
| Gambiitti | Remy LeBeau | Uncanny X-Men Annual #14 (1990) | On toiminut kenttäjohtajana. |
| Jubilee | Jubilation Lee | Uncanny X-Men #273 (1990) | Bishop viittasi Jubileen olevan viimeinen X-mies. Menetti voimansa M-päivän seurauksena. Muuttui vampyyriksi numerossa X-Men Vol. 3 #1. |
| Piispa | Lucas Bishop | Uncanny X-Men #287 (1992) | Lainvalvoja vaihtoehtoisesta tulevaisuudesta; petti Ryhmä-X:n ja yritti tappaa mutantti messiaan. |
| Revanssi | Kwannon | X-Men, vol. 2 #20 (1993) | Entinen salamurhaaja, joka vaihtoi kehoa Tajunnan kanssa. Kuoli numerossa X-Men, vol. 2 #32 (1994). |
| Kanuunankuula | Samuel Guthrie | X-Force #44 (1995) | Uusien Mutanttien ja X-Voiman entinen jäsen sekä kenttäjohtaja, ensimmäinen rinnakkaisryhmistä X-mieheksi valmistunut oppilas |
| Joseph | – | Uncanny X-Men #338 (1996) | Magneton klooni, kuoli numerossa X-Men, vol. 2 #87 (1999). |
| Cecilia Reyes | Cecilia Reyes | X-Men, vol. 2 #70 (1997) | Esiintyi numerossa Weapon X #5 keskitysleirille vangittuna. Asuu Ryhmä-X:n ja muiden mutanttien kanssa Magneton vanhassa tukikohdassa. |
| Murska | Sarah; käytti aliasta "Sarah Rushman" | X-Men, vol. 2 #70 (1997) | Ilmeisesti jätti ryhmän menetettyään voimiensa hallinnan. Liittyi uuteen Ase-X ohjelmaan, mutta menetti voimansa M-päivän seurauksena. |
| Maggott | Japheth (sukunimi tuntematon) | X-Men vol. 2 #70 (1997) | Kuoli numerossa Weapon X #5 (2002). |
Lyijykomppania (albumi)

| Lyijykomppania Lyijykomppania |
| --- | --- | --- |

Kokoelmalevyn tiedot
 Äänitetty : 1991–1992
 Julkaistu: 1993
 Tuottaja(t): Lyijykomppania
 Tyylilaji: heavy metal, doom metal
 Levy-yhtiö: Bassmania
Lyijykomppanian muut julkaisut
| Synkkää jynkytystä 1991 | Lyijykomppania 1993 | Uimakoulu 1993 |
Lyijykomppania on Lyijykomppanian vuonna 1993 julkaistu kokoelma-albumi, joka sisältää Synkkää Jynkytystä -EP:n ja Ohjelmanjulistus-singlen uudelleenmiksattuina, sekä ennenjulkaisemattoman saksankielisen kappaleen "Der Tiergesang". Albumi on julkaistu ainoastaan C-kasettina.
Kappaleet

A-puoli
Ohjelmanjulistus – 4.43
Öljyn kaiku – 4.30
Der Tiergesang – 4.28
Avatkaa! (ovi välissä) – 3.23
B-puoli
Synkkää jynkytystä – 4.23
Rahaa – 0.40
Jänisrutto – 3.00
Kokoonpano

Timo Rautiainen – laulu, kitara
Esa Moilanen – lyömäsoittimet, laulu
Olli Jaatinen – basso, laulu
Aiheesta muualla

Lyijykomppania (albumi) Discogsissa. (englanniksi)
Albumi Lyijykomppania (albumi) Encyclopaedia Metallum -sivustolla (englanniksi)
Lyijykomppania
| --- | --- |
Studioalbumit:   Uimakoulu  Viimeinen voitelu  Harmaita säveliä  Sota, nälkä, rutto, kuolema  Tietoja epäonnistumisista ja päättämättömyyksistä, tai Väkivaltaa ja vääriä lääkkeitä  Tarpeettomia ikävyyksiä.  1993 - 1996 
EP:t:   Synkkää jynkytystä  Suden hetki  Kehitys kulkee perse edellä  Mennyt maailma 
Kokoelmat:  Lyijykomppania
Singlet:   ”Ohjelmanjulistus”  ”Helsinki tulessa! / Isä heiluu kirveellä”  ”Yksinäisen tähden harhailija / ART”  ”Kuolemaneskadroona”
Ava DuVernay

| Ava DuVernay |
| --- | --- |
 Ava Duvernay vuonna 2010.
Henkilötiedot
Syntynyt: 24. elokuuta 1972 (ikä 52) Los Angeles, Kalifornia, Yhdysvallat
Ammatti:  ohjaaja, käsikirjoittaja, tuottaja
Ohjaaja
Aktiivisena:  1999–
Tunnetuimmat ohjaukset:  Selma
Aiheesta muualla
Viralliset kotisivut
IMDb 
Ava DuVernay (s. 24. elokuuta 1972 Los Angeles, Kalifornia, Yhdysvallat) on yhdysvaltalainen elokuvantekijä. Hän on ohjannut elokuvat This Is the Life (2008), I Will Follow (2010) ja Middle of Nowhere (2012). Vuonna 2014 hänestä tuli ensimmäinen afroamerikkalainen naisohjaaja, joka on saanut parhaan ohjauksen Golden Globe -ehdokkuuden elokuvallaan Selma. Hän oli ehdolla parhaan dokumentin Oscar-palkintoon vuonna 2017 elokuvallaan 13. lisäys.
Yhdysvaltalainen aikakauslehti Time listasi hänet Venus Williamsin kirjoituksella vuonna 2017 maailman sadan vaikutusvaltaisimman ihmisen joukkoon (Time 100 -lista, luokkaan taiteilijat). Talousjulkaisu Fortune valitsi hänet vuoden 2017 maailman parhaiden johtajien (World’s Greatest Leaders) joukkoon sijalle 6/50. DuVernaylla oli tuolloin ohjattavanaan 100 miljoonan dollarin budjetilla tehtävä Disney-elokuva. Hänellä oli yli 600 000 seuraajaa Twitterissä.
Aiheesta muualla

Kuvia tai muita tiedostoja aiheesta Ava DuVernay Wikimedia Commonsissa
Virallinen sivusto (Arkistoitu – Internet Archive) (englanniksi)
Ava DuVernay Internet Movie Databasessa (englanniksi)
Ba (tieto)

Ba on tiedon muodostumiseen liittyvä käsite, joka kuvaa tiedon kehittymiselle otollista, jaettua tilaa ja aikaa. Ba voi ilmetä fyysisenä tilana, virtuaalisena tilana tai henkisenä tilana. Ba liittyy tiedon muodostumisen SECI-malliin.
Alkuunpaneva ba (originating ba) liittyy tiedon muodostumisen edellytysten luomiseen, luottamuksen rakentamiseen. Se toteutuu kasvokkaisen viestinnän ympäristönä.
Keskusteleva ba (interacting ba) edustaa henkilökohtaisen,  hiljaisen tiedon jakamista.
Toteuttava ba (exercising ba) on tiedon sisäistymisen vaihe tai tilanne. Siinä eksplisiittistä, näkyvää tietoa muuntuu hiljaiseksi tiedoksi.
Järjestävä ba (cyber ba) edustaa tiedon yhdistelyä. Se on ajasta ja paikasta riippumaton ja voi siksi toteutua tieto- ja viestintäteknologian avulla, virtuaalisesti. Sosiaalinen toiminta tietoverkoissa ilmentää järjestävää ba'ta.
Käsitteen on japanilaisten filosofien Kitaro Nishidan ja Shimizun kehittelyjen pohjalta tietämyksen hallintaan soveltanut Ikujiro Nonaka.
Aiheesta muualla

Der Chao Chen: Knowledge Creation Theory: Past, Present, and Beyond  2007. Graduate School of Knowledge Science: Japan Advanced Institute of Science and Technology. (englanniksi)
Luettelo SKDL:n lehdistä

Tämä on luettelo Suomen kansan demokraattisen liiton (SKDL, 1944–1990) ja sen jäsenjärjestöjen julkaisemista lehdistä. Luettelo sisältää SKDL:n omien  järjestöjen lisäksi sen yhteisöjäsenten (SKP, SNDL, SOL, SDNL ja SYP) päälehdet sekä muita kansandemokraattista liikettä lähellä olleita julkaisuja.
SKDL:n lehdet > Maanlaajuiset

| nimi | vuodet | issn | julkaisija | julkaisupaikka | muuta |
| --- | --- | --- | --- | --- | --- |
| Vapaa Sana | 1944–1957 | -- | SKDL | Helsinki | pää-äänenkannattaja |
| Kansan Uutiset | 1957– | 0357-1521 | SKDL/SKP (1990– Vasemmistoliitto) | Helsinki | pää-äänenkannattaja |
| Folktidnigen Ny Tid Folktidningen Ny Tid | 1944–1947 1947–1958 1958–1998 | -- 1456-0526 0357-1548 | Kustannus oy Vapaa Sana Kustannus oy Vapaa Sana SKDL | Helsinki | ruotsinkielinen äänenkannattaja |
| Aika | 1945–1987 | 0787-1910 | SKDL | Helsinki | taskukalenteri |
| Demokraattisen kansan joulu | 1945–1948 | -- | SKDL | Helsinki | joululehti |
| Demokraattisen kansan kalenteri Kansan tietokirja | 1946–1957 1958–? | -- 0451-3444 | SKDL | Helsinki | kalenteri |
| Folkets Jul | 1946–1956 | -- | SKDL | Helsinki | ruotsinkielinen joululehti |
| Vappu Kansan Vappu | 1946–1980 1981 | -- | SKDL | Helsinki | vappulehti |
| Maamiehen Sanomat | 1947–1950 | -- | SKDL | Helsinki |  |
| Puntari | 1955–1956 | -- | SKDL:n eduskuntaryhmä | Helsinki | aikakauslehti |
| Kunnallistoiminta SKDL Kansandemokraatti | 1946–1948 1948–1956 1957–1959 | -- | SKDL | Helsinki | kunnallistoiminta- ja järjestölehti |
| Liittoviesti Eduskuntauutisia | 1959–1969 1969–1973 | 0491-547X -- | SKDL | Helsinki | jäsenlehti |
| Ajan puntari | 1961–1962 | -- | SKDL | Helsinki |  |
SKDL:n lehdet > Piirilehdet

| nimi | vuodet | issn | julkaisija | julkaisupaikka | muuta |
| --- | --- | --- | --- | --- | --- |
| Työn Valta | 1945–1950 | -- | Työn Valta | Hämeenlinna | SKDL:n Hämeen piirin äänenkannattaja |
| Karjalan Kansa | 1946–1949 | -- | SKDL | Joensuu |  |
| Keski-Suomen Työ | 1947–1956 | -- | Jyväskylän työväen sanomalehti | Jyväskylän |  |
| Raivaaja | 1945–1959 | -- | SKDL:n Kymen piiri (1945–1948) | Kotka | SKDL:n Kymen piirin äänenkannattaja |
| Kotikunta | 1960–1963 | -- | SKDL:n Etelä-Saimaan piiri | Lappeenranta | aikakauslehti |
| Satakunnan Työ | 1948– | 0356-2239 | SKDL:n Satakunnan piiri (1948–1990) | Pori | SKDL:n Satakunnan piirin äänenkannattaja |
| Oulun Sanomat Kansan Tahto | 1945 1945– | 0356-1380 | Kansan Tahto | Oulu | SKDL:n pohjoissuomalainen äänenkannattaja |
| Maakunta-Sanomat | 1955 | -- | SKDL:n Kainuun piiri | Oulu |  |
| Seutukuntamme | 1960– | -- | SKDL:n Oulun piiri | Oulu |  |
| Ajankohtaista | 1960–1964 | -- | SKDL:n Pohjois-Hämeen piiri | Tampere |  |
| Hämeen-Satakunnan Yhteistyö Hämeen Yhteistyö | 1946–1947 1947–1992 | 0788-8333 | SKDL | Tampere | SKDL:n Pohjois-Hämeen piirin äänenkannattaja |
| Ajan Vaaka | 1960 | -- | SKDL:n Turun piiri | Turku |  |
| Uusi Päivä | 1945–1969 | -- | Kustannus oy Uusi Päivä (1945–1969) SKDL:n Turun piiri (1950–1969) | Turku | SKDL:n Turun piirin äänenkannattaja |
| Varsinais-Suomen Työväki | 1969–1976 | -- | SKDL:n Turun piiri | Turku | SKDL:n Turun piirin äänenkannattaja |
| Kansan Ääni | 1945–1994 | 0356-2204 | SKDL:n Vaasan piiri (1945–1990) | Vaasa | SKDL:n Vaasan piirin äänenkannattaja |
| Vapaa Savo | 1947–1948 |  | SKDL:n Mikkelin piirijärjestö | Mikkeli |  |
| Kansan Sana | 1945–1992 | 0356-1321 |  | Kuopio |  |
Yhteisöjäsenten lehdet

| nimi | vuodet | issn | julkaisija | julkaisupaikka | muuta |
| --- | --- | --- | --- | --- | --- |
| Terä Uusi Valta Libero | 1945–1981 1981–1987 1987– | 0356-2212 0359-2421 0783-6198 | SDNL | Helsinki Pori/Helsinki | SDNL:n äänenkannattaja |
| Uusi Nainen | 1945– | 0500-8476 | SNDL (1945–1990) | Helsinki | SNDL:n äänenkannattaja |
| Kommunisti | 1944–1990 | 0450-7177 | SKP | Helsinki | SKP:n poliittis-teoreettinen lehti |
| Työkansan Sanomat | 1945–1956 | -- | SKP | Helsinki | SKP:n pää-äänenkannattaja |
| Päivän Posti | 1964–? | -- | SKP | Helsinki | SKP:n tiedotuslehti |
| Yhteistyö | 1984 | -- | Yhteistyö oy | Helsinki | SKP:n äänenkannattaja |
| Soihtu | 1931–1991 | 0356-6056 | Akateeminen Sosialistiseura (1931–1967), SOL (1969–1991) | Helsinki | SOL:n (teoreettinen) äänenkannattaja |
| Soihdunkantaja | 1971–1981 | 0359-243X | SOL | Helsinki | SOL:n agitaatiolehti |
| Punaiset sivut | 1982–? | 0359-3975 | SOL | Helsinki | SOL:n äänenkannattaja |
| Vapaa Pohjola | 1946–1949 | -- |  | Helsinki | SYP:n äänenkannattaja |
| Yhteisrintama | 1952 | -- |  | Helsinki | SYP:n äänenkannattaja |
Aiheesta muualla

Pekka Lehtonen: Keskusjärjestöjen avulla vai armosta? Kansandemokraattisten keskusjärjestöjen ja maakuntalehtien suhteet (Arkistoitu – Internet Archive) (YLL:n 60-vuotisjuhlaseminaari Helsingin Kulttuuritalossa 24.2.2007)
Yleisen lehtimiesliiton historiatyöryhmän uutiskirje toimintansa lopettaneista kansandemokraattisista lehdistä (Arkistoitu – Internet Archive)
Aygül Özkan

Aygül Özkan (2011)
Aygül Özkan (s. 27. elokuuta 1971 Hampuri, Länsi-Saksa) on saksanturkkilainen poliitikko joka edustaa kristillisdemokraattista puoluetta. Hän on nykyinen Ala-Saksin osavaltion sosiaaliministeri ja ensimmäinen muslimiministeri Saksassa kautta aikain. Valintansa jälkeen Özkan aiheutti välittömästi kohun vaadittuaan krusifiksien ja muslimityttöjen huivin kieltämistä kouluissa neutraaliuden vuoksi.. Arvostelijoiden mukaan hän tällä tavoin poikkesi merkkittävästi puolueen linjasta.
Aurelius Victor

Sextus Aurelius Victor (noin 320 – noin 390) oli roomalainen historioitsija ja poliitikko. Hän kirjoitti Rooman historiaa käsittelevän teoksen, joka käsitti ajanjakson Augustuksesta Julianus Apostataan. Aurelius Victor on luultavasti sama henkilö joka oli konsulina vuonna 369 yhdessä Valentinianus I:n pojan kanssa ja Rooman prefektinä vuonna 389.
Neljää pienempää teosta on myös väitetty Aurelius Victorin kirjoittamiksi:
Origo gentis Romanae
De viris illustribus Romae
De caesaribus
De vita et moribus imperatorum Romanorum excerpta ex libris Sex. Aur. Victoris
Nämä neljä teosta julkaistaan yleensä yhdessä nimellä Historia Romana.
Aiheesta muualla

Epitome de Caesaribus (englanniksi)
Aylesbury

| Aylesbury |
| --- | --- |
 Aylesburyn kauppatori.
 fiAylesbury 
 51°49′01″N, 0°48′43″W 
Valtio:  Yhdistynyt kuningaskunta
Osa:  Englanti
Hallintoalue:  Kaakkois-Englanti
Kreivikunta:  Buckinghamshire
Hallintopiiri:  Aylesbury Vale
Maantiede
Kokonaispinta-ala:  21,9 km²
Väestö
Väkiluku (2018):  72 755
Väestötiheys:  3 322 as./km²
 www.aylesburytowncouncil.gov.uk 
Aylesbury on noin 73 000 asukkaan kaupunki ja kunta (civil parish) Buckinghamshiren kreivikunnassa eteläisessä Keski-Englannissa.
Aylesbury sijaitsee runsasravinteisessa savilaaksossa ja toimii Buckinghamshiren hallinnollisena keskuksena. Kaupungissa oli aiemmin lähinnä maitotuotteiden ja ankkojen tuotantoa, mutta nykyään siellä on monipuolista teollisuutta, kuten ruoanjalostusta, koneiden valmistusta ja painoteollisuutta. Aylesburyn kauppatorin ympärillä on useita historiallisia rakennuksia, kuten kreivikunnantalo (1723–40) ja King’s Head Inn (1400-luku). 1400-luvulla rakennettu koulu on nykyään osa kreivikuntamuseota.
Ba

Ba tarkoittaa seuraavia:
barium, kemiallinen merkki Ba, alkuaine
baškiiri, ISO 639-1 -koodi ba, kieli
British Airways, IATA-koodi BA, lentoyhtiö
Bosnia ja Hertsegovina, ISO 3166-1 -koodi BA, valtio tai muu maantieteellinen alue
Bachelor of Arts, B.A. tai BA, alempi korkeakoulututkinto
Ba, kaupunki Fidžissä
Ba, muinainen valtio nykyisen Sichuanin alueella Kiinassa
ba, tiedon muodostumiseen liittyvä käsite
ba, ihmisen sielun osa muinaisegyptiläisen käsityksen mukaan
bā’ (ب), arabialainen kirjain.
Henkilöt

Ba tai Bâ on seuraavien henkilöiden nimi:
Amadou Dia Ba (s. 1958), senegalilainen aitajuoksija
Amadou Hampâté Bâ (1901–1991), malilainen kirjailija, kansatieteilijä ja historioitsija
Ba Cissoko (s. 1967), guinealainen koran soittaja
Ba Jin (1904–2005), kiinalainen kirjailija
Ba Yan (s. 1962), kiinalainen koripalloilija
Demba Ba (s. 1985), ranskalais-senegalilainen jalkapalloilija
Mariama Bâ (1929–1981), senegalilainen pedagogi, kirjailija ja naisasianainen
Ousmane Ba (1919–1999), malilainen poliitikko ja ministeri
Sanoussy Ba, (s. 2004), saksalais-senegalilainen jalkapalloilija
Sy Maïmouna Ba (1948–2002), malilainen taloustieteilijä
Tidjân Ba (s. 1978), suomalais-senegalilainen laulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ba”, voi hakea sivunnimihaulla, laajalla sivunnimihaulla tai tekstihaulla.
Ba Yan

| Mitalit> Maa:   Kiina.Naisten koripallo. Olympialaiset  | Mitalit> Maa:   Kiina.Naisten koripallo. Olympialaiset  | Mitalit> Maa:   Kiina.Naisten koripallo. Olympialaiset  | Maa:   Kiina> Naisten koripallo. |
| --- | --- | --- | --- |
|  Pronssia | Los Angeles 1984 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Brasilia 1983 |  |  |
Ba Yan (kiin. 巴燕, s. 18. joulukuuta 1962 Liaoning) on kiinalainen kilpauransa päättänyt koripalloilija.
Ba saavutti Kiinan naisten maajoukkueessa olympiapronssia Los Angelesissa 1984 ja MM-pronssia Brasiliassa 1983.
Aiheesta muualla

Profiili FIBA Archive (englanniksi)
Ba Yan Kansainvälinen olympiakomitea. (englanniksi)
Kiinan joukkue – MM-kilpailut 1983
4 Chen |
5 Ba |
6 Liu M. |
7 Song |
8 Qiu |
9 You |
10 Xiu |
11 Zheng |
12 Xian |
13 Zhang H. |
14 Liu Q. |
15 Zhang Y. |
Valmentaja Yang
Kiinan joukkue – Kesäolympialaiset 1984
4 Chen |
5 Li |
6 Ba |
7 Song |
8 Qiu |
9 Wang |
10 Xiu |
11 Zheng |
12 Cong |
13 Zhang H. |
14 Liu |
15 Zhang Y. |
Valmentaja Yang
Arturo Kinch

Arturo Kinch (s. 14. huhtikuuta 1956 Costa Rica) on costaricalainen alppi- ja maastohiihtäjä, joka on osallistunut olympiakisoihin 1980–2006.
Kinch syntyi seitsemäntenä lähetyssaarnaajavanhempiensa kaikkiaan yhdestätoista lapsesta. Hän aloitti vuonna 1974 opinnot Rockmont Collegessa Yhdysvalloissa. Hän harrasti opiskeluvuosinaan jalka- ja koripalloa sekä syöksylaskua. Seattle Times -lehdessä vuonna 1984 julkaistussa haastattelussa hän kertoi aloittaneensa hiihdon vain pysyäkseen kunnossa jalkapalloa varten. Hän oli kuitenkin kahdella kaudella koulunsa hiihtojoukkueen menestyksekkäin kilpailija, ja useiden valmentajien rohkaisemana päätti jatkaa hiihtäjän uraa. Voidakseen osallistua kansainvälisiin kilpailuihin hänen täytyi perustaa Costa Ricaan hiihtoliitto.
Kinch valmistui collegesta 1979 ja osallistui seuraavana vuonna ensimmäisenä costaricalaisena olympiakisojen hiihtolajeihin. Hän sijoittui Lake Placidissa syöksylaskussa 41:nneksi eli toiseksi viimeiseksi ja keskeytti niin pujottelun kuin suurpujottelunkin. Sarajevon olympialaisissa 1984 hän oli suurpujottelussa 67. ja 15 kilometrin maastohiihdossa 79. sekä hylättiin 30 kilometrin hiihdossa. Calgaryssa 1988 hän jäi 30 kilometrin hiihdossa viimeiseksi, mutta jätti muutamia kilpailijoita taakseen 15 kilometrillä ja suurpujottelussa.
Neljännen kerran Kinch osallistui olympiakisoihin Salt Lake Cityssä 2002, jossa hän sijoittui sprinttihiihdossa 67:nneksi ja takaa-ajokilpailussa 78:nneksi. Torinon olympialaisissa 2006, hieman ennen 50-vuotispäiväänsä, hän sijoittui 15 kilometrin hiihdossa 95:nneksi eli toiseksi viimeiseksi ajalla 1.06.50,3 – voittaja Andrus Veerpalu hiihti matkan ajassa 38.01,3.
Kinch työskentelee asiakaspalvelutehtävissä United Airlinesilla.
Luettelo Sannin kappaleista

Tämä on luettelo suomalaisen laulaja-lauluntekijä Sannin levyttämistä kappaleista aakkosjärjestyksessä.
Aiheesta muualla

Sannin diskografia Discogs.comissa (englanniksi)
BaSix

Basix on tanskalainen 2000-luvun taitteessa perustettu a cappella -yhtye, johon kuuluu kuusi vokalistia. Se on tuottanut toistaiseksi kolme CD-levyä sekä singlejä. Yhtyeen tyyli on lähinnä soulia muistuttava, mutta perinteisiä musiikin lajeja rikkova. Tunnettujen iskelmien omaperäisten sovitusten lisäksi yhtyeellä on omia kappaleita. Laulujen pääasiallinen kieli on englanti, mutta he esittävät myös tanskankielistä tekstiä.
Yhtyeen taiteellinen johtaja on Niels Norgaard. Hän on Århusin kuninkaallisesta musiikkiakatemiasta valmistunut orkesterinjohtaja. Hän myös säveltää baSixille. Norgaardin pitkäaikainen ystävä John Kjoller on myös Århusin musiikkiakatemian käynyt, ja hänkin säveltää. Anders Orsager on esittänyt a cappellaa ennen tätäkin kokoonpanoa. Toke Wulf Møller on opiskellut Englannissa, ja hänellä on musikaalitausta samoin kuin Jakob Hejlseenillä. Hejlseen sanoittaa yhtyeelle. Yhtyeen kuudes jäsen Peter Bach on aloittanut muusikkouransa pop- ja rocklaulajana.
Diskografia > Albumit

The Grass (2001)
Embodiment (2003)
Christmastime (2005)
Star People (2007)
Diversity (2009)
Hjemmebane (2011)
Christmas Fan (2013)
Live at christmas (2016)
Live at concert (2016)
Moving on (2017)
Aiheesta muualla

Yhtyeen kotisivut
Arthur Fagerholm

Arthur Fagerholm 26.04.1895
Arthur Axel Ferdinand Fagerholm (1871–1917) oli suomalainen rakennusmestari. Helsingin teknillisessä reaalikoulussa ja Helsingin teollisuuskoulussa opiskellut Fagerholm työskenteli aluksi tie- ja vesirakennusten ylihallituksen palveluksessa, kunnes aloitti vuonna 1894 Porin kaupungin rakennusmestarina. Virkansa ohessa hän perusti vuonna 1906 oman arkkitehtitoimiston yhdessä tamperelaislähtöisen arkkitehdin Torkel Nordmanin kanssa. Hieman ennen kuolemaansa Fagerholm siirtyi vuonna 1916 W. Rosenlew & Co:n rakennusosastolle.
Fagerholmin ja Nordmanin arkkitehtitoimisto tuli tunnetuksi erityisesti teollisuusarkkitehtuuristaan. Fagerholmilla oli myös suuri panos Porin viheralueiden kehittämiseen. Lisäksi hän toimi kaupungin yhdistyselämässä, Fagerholm oli muun muassa perustamassa Porin taide- ja taideteollisuusyhdistystä.
Arthur Fagerholm oli kirjailija Arto Kytöhongan isoisä.
Arkkitehtitoimisto Fagerholm & Nordmanin töitä

Kauttuan paperitehdas, Eura, 1907.
Hotelli Otavan laajennus, Pori, 1908.
Kirjurinluodon kesäravintola, Pori, 1910.
Varkauden paperitehtaan johtajan asunto Rantala, Varkaus, 1912.
Nybergin talo, Pori, 1912.
Mäntyluodon hotelli, Pori, 1915.
Porin Konepajan konttori ja konehalli, Pori, 1916.
Pihlavan huvila-alueen huviloita, Pori, 1910–1920-luvut.
Lunni

| Lunni |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Ruokit Alcidae
Suku::  Lunnit Fratercula
Laji::  arctica
Kaksiosainen nimi
 Fratercula arctica  (Linnaeus, 1758) 

Alalajit
 F. a. arctica  F. a. grabae  F. a. naumanni 
Katso myös
   Lunni Wikispeciesissä   Lunni Commonsissa 
Infobox OKNimi-testi OKIUCN-testi OK: 
Lunni (Fratercula arctica) on ruokkien heimoon kuuluva lintulaji, jolla on värikäs nokka. Se on pelaginen merilintu, joka elää pääasiassa kalalla. Lunnit elävät suurissa yhteisöissä ja pesivät halkeamissa ja koloissa. Lintujen lukumäärä väheni 1800-luvulla, kun niitä metsästettiin lihan ja munien vuoksi. Nykyisin populaatiot ovat jälleen laskussa, rottien vallattua osan pesimäsaarista.
Koko ja ulkonäkö

Juhlapukuisen lunnin höyhenpeite on mustavalkoinen, nokka tukeva mutta ohut. Värikkäät suomut kasvavat nokkaan ennen lisääntymisaikaa ja putoavat myöhemmin. Oranssinpunaiset jalat kiinnittyvät lähelle pyrstöä, minkä takia lunni liikkuu maalla kävellessään pystyasennossa kuten pingviinit. Talvipukuisen vanhan linnun nokan väritys himmenee, naama on tummanharmaa ja koivet keltaiset. Nuoren linnun nokka on lähes yksivärisen tumma eikä ole niin korkea kuin vanhan. Sukupuolet ovat samanvärisiä. Lunnin pituus on 28–34 cm, siipien kärkiväli 50–60 cm ja paino keskimäärin 400–500 g.